அடுத்து முக்கியமான விஷயம், திருவாளர் தண்ணீரைப் பற்றியது. உடலுக்குத் தேவையான அளவு தண்ணீர் அருந்துவதைத் தவிர்த்தால், சிறுநீரகப் பாதை வறண்டு கிடக்கும். அங்கிருந்து புறப்படும் கிருமித் தொற்று சிறுநீரகத்தாரைத் தாக்கும். நமது உடல் எடைக்கு ஏற்ப (உடல் எடை உபரியில்லாதிருப்பது எல்லாவற்றுக்கும் நல்லது என்பதைத் தனியே விவாதிக்க வேண்டும் என்றாலும், நினைவூட்டலுக்கு இங்கே சொல்ல வேண்டியிருக்கிறது). தண்ணீர் குடிக்க வேண்டும். கோடை காலத்திலும், வயிற்றுப்போக்கு அல்லது வாந்தி போன்ற பிரத்தியேகக் காரணங்களால் கடுமையான தண்ணீர் பற்றாக்குறை ஏற்படும் போதும் அதிகமாகத் தண்ணீர் குடிக்க வேண்டும். அதே நேரத்தில், தேவைக்கு அதிகமாக லிட்டர் கணக்கில் தண்ணீர் குடித்துக் கொண்டே இருப்பது சிறுநீரகத்திற்குக் கூடுதல் வேலையைத் தரும், அதுவும் பாதிக்கும் என்பதையும் நினைவில் கொள்ள வேண்டும்.